CELEX: 62012TN0563
Language: et
Date: 2012-12-26 00:00:00
Title: Kohtuasi T-563/12: 26. detsembril 2012 esitatud hagi — Central Bank of Iran versus nõukogu

23.2.2013   
            
            
               ET
            
            
               Euroopa Liidu Teataja
            
            
               C 55/21
            
         26. detsembril 2012 esitatud hagi — Central Bank of Iran versus nõukogu
   (Kohtuasi T-563/12)
   2013/C 55/37
   Kohtumenetluse keel: inglise
   
      Pooled
   
   
      Hageja: Central Bank of Iran (Teheran, Iraan) (esindaja: barrister M. Lester)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 15. oktoobri 2012. aasta otsus 2012/635/ÜVJP (1) ja nõukogu 15. oktoobri 2012. aasta rakendusmäärus (EL) nr 945/2012 (2) hagejat puudutavate meetmete osas;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimese väite kohaselt ei ole täidetud ükski õiguslik kriteerium hageja loetellu kandmiseks ning nõukogu on teinud ilmselge hindamisvea, leides, et kõik kriteeriumid olid täidetud, ning tema määramiseks ei ole kehtivat õiguslikku alust.
            
         
               2.
            
            
               Teise väite kohaselt ei ole nõukogu nõuetekohaselt ja piisavalt põhjendanud hageja suhtes vaidlustatud meetmete kohaldamist.
            
         
               3.
            
            
               Kolmanda väite kohaselt ei ole nõukogu taganud hageja kaitseõigusi ja õigust tõhusale kohtulikule kontrollile.
            
         
               4.
            
            
               Neljanda väite kohaselt on nõukogu otsus hageja määramisel rikkunud põhjendamatult ja ebaproportsionaalselt hageja põhiõigusi, seal hulgas õigust omandi, äritegevuse ja reputatsiooni kaitsele.
            
         
      (1)  Nõukogu 15. oktoobri 2012. aasta otsus 2012/635/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT 2012 L 282, lk 58).
   
      (2)  Nõukogu 15. oktoobri 2012. aasta rakendusmäärus (EL) nr 945/2012, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid (ELT 2012 L 282, lk 16).